KEX วิ่งต่อ 3% โบรกเชียร์ “ซื้อ” เป้า 55 บ. มอง “โควิด” หนุนขนส่งโต
KEX วิ่งต่อ 3% โบรกเชียร์ "ซื้อ" เป้า 55 บ. มอง "โควิด" หนุนขนส่งโต โดยเวลา 11.37 น. อยู่ที่ระดับ 42 บาท บวก 1.25 บาท หรือ 3.07% ด้วยมูลค่าการซื้อขาย 690.80 ล้านบาท
20 พ.ค. 2564

สื่อข่าวรายงานว่า ราคาหุ้น บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ณ เวลา 11.37 น. อยู่ที่ระดับ 42 บาท บวก 1.25 บาท หรือ 3.07% สูงสุดที่ระดับ 42.75 บาท ต่ำสุดที่ระดับ 40.25 บาท ด้วยมูลค่าการซื้อขาย 690.80 ล้านบาท

ด้าน บล.เคทีบีเอสที ระบุในบทวิเคราะห์ คงประมาณการกำไรสุทธิปี 2564 ที่ 1,743 ล้านบาท (+24% เทียบช่วงเดียวกันของปีก่อน) แม้กำไรสุทธิไตรมาส 1/2564 มีสัดส่วนที่ 17% ของประมาณการ แต่คาดว่าจะเห็นการฟื้นตัวของกำไรในไตรมาส 2/2564 เป็นต้นไป มองว่าการระบาดของ COVID-19 ที่รุนแรงทำให้ผู้บริโภคลดการออกไปช้อปปิ้งนอกบ้าน ใช้บริการช้อปปิ้งออนไลน์มากขึ้น ส่งผลบวกต่อ KEX ซึ่งเป็นผู้นำการส่งพัสดุด่วน
อย่างไรก็ตาม ยังแนะนำ “ซื้อ” ราคาเป้าหมาย 55 บาท